Uppsala
Uppsala (varasem kirjapilt Upsala, soome keeles ka vahel Upsala) on tiheasustusega paikkond Rootsis Uppsala läänis, see asub Stockholmist põhjaloodes 70 km kaugusel. Uppsala on Uppsala valla ja Uppsala lääni keskus. Linn kandis kuni 13. sajandini nime Östra Aros. Nimevahetuse tingis katedraali põlemise järel Uppsala piiskopkonna keskuse üleviimine Vana-Uppsalast, mis asub praegusest Uppsalast mõni kilomeeter põhja pool, Östra Arosesse. Nimevahetuse kiitis heaks paavst isiklikult.